Document ID: 32002D0748

32002D0748
L 243/19
JURNALUL OFÍCIAL AL UNIUNII EUROPENE
DECIZIA COMISIEI
din 10 septembrie 2002
de modificare a Deciziei 98/676/CE privind fluazolatul
[notificată cu numărul C(2002) 3324]
(Text cu relevanță pentru SEE)
(2002/748/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2002/37/CE a Comisiei (2), în special articolul 6 alineatul (3),
întrucât:
(1)
În conformitate cu articolul 6 alineatul (2) din Directiva 91/414/CEE, autoritățile din Regatul Unit au primit la 29 septembrie 1997 o solicitare din partea întreprinderii Twinagro Ltd în vederea înscrierea substanței active fluazolat în anexa I la Directiva 91/414/CEE.
(2)
Decizia 98/676/CE a Comisiei (3) a confirmat că, la o primă analiză, dosarul este „complet”, în sensul că poate fi considerat în conformitate, în principiu, cu cerințele în ceea ce privește datele și informațiile prevăzute de anexele II și III la Directiva 91/414/CEE.
(3)
Statele membre au avut astfel posibilitatea de a acorda, în conformitate cu articolul 8 alineatul (1) din Directiva 91/414/CEE, autorizații provizorii pentru produse fitosanitare care conțin fluazolat. Nici un stat membru nu a recurs la această posibilitate.
(4)
În calitatea sa de stat membru raportor, Regatul Unit a semnalat Comisiei că o examinarea detaliată a dosarului a dezvăluit că mai multe categorii de date suplimentare solicitate în conformitate cu anexele II și III la Directiva 91/414/CEE trebuie să mai fie comunicate, în special în ceea ce privește transformarea substanței în mediul înconjurător și produșii degradării sale. Ca urmare, acest dosar nu mai poate fi considerat complet.
(5)
Solicitantul a informat Regatul Unit și Comisia că nu mai intenționează să susțină evaluarea în curs și că nu va mai prezenta datele privind substanța activă sau produșii degradării sale. Ca urmare, este evident că dosarul nu va mai fi completat și că va fi imposibil pentru Regatul Unit să redacteze un raport de evaluare asupra fluazolatului și să-l comunice Comisiei și celorlalte state membre. Este deci necesară retragerea posibilității de acordare a unei autorizații provizorii pentru fluazolat.
(6)
Nu este necesar să se prevadă termen de grație pentru eliminarea, depozitarea, introducerea pe piață și utilizarea stocurilor existente de produse fitosanitare care conțin fluazolat, fiindcă nici un stat membru nu a acordat autorizație provizorie privind utilizarea acestei substanțe active.
(7)
Este deci necesară modificarea Deciziei 98/676/CE.
(8)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La articolul 1 din Decizia 98/676/CE se elimină punctul 4.
Articolul 2
Prezenta decizie se adresează statelor membre.
Adoptată la Bruxelles, 10 septembrie 2002.

Labels: 0
3
20
6